જમ્મુ કશ્મીરઃ જમ્મુ કશ્મીરમાં પાકિસ્તાન તરફથી ફરી એક વખત સિઝફાયરનું ઉલ્લધન કરવામાં આવ્યું છે. મંગળવારે મોડી રાતથી આરએસપુરા સેક્ટરમાં અને અરનિયામાં ફાયરિંગ થઇ રહ્યું છે. સતત 20 કલાકથી ફાયરિંગ થઇ રહ્યું છે ત્યારે પાકિસ્તાની રેન્જની 5-6 ચોકીઓને BSFના જવાનોએ તહેસનહેસ કરી નાખી છે. જ્યારે આ હુમલામાં પાકિસ્તાનના 3 જવાનોના મોત પણ થયા છે. આ ફાયરિંગમાં 11 નાગરીકો ઇજાગ્રસ્ત થયા હોવાનું પણ સામે આવ્યું છે. પાકિસ્તાનના સિવિલ એરિયા અને કેટલાક પોસ્ટ પર ભારે નુકશાની થઇ હોવાના સમાચાર પણ સામે આવ્યાં છે.